**PRIZNANJE ZA NAJBOLJŠE DOKTORSKO DELO NA PODROČJU RAZISKOVANJA VZGOJE IN IZOBRAŽEVANJA**

Komisija za priznanja in nagrade *Pedagoškega inštituta,* v sodelovanju s *Slovenskim društvom raziskovalcev na področju edukacije* (SLODRE)*,* razpisuje **Priznanje za najboljše doktorsko delo na področju raziskovanja vzgoje in izobraževanja** za leto 2018.

**1. Merila za podelitev priznanja**

Priznanje za najboljše doktorsko delo na področju raziskovanja vzgoje in izobraževanja lahko prejme posameznik, ki izpolnjuje sledeče pogoje:

* je opravil/-a zagovor doktorskega dela na temo vzgoje in izobraževanja v obdobju zadnjih dveh let (2016–2017);
* je v času doktorskega študija objavil/-av vsaj en znanstveni ali strokovni prispevek (dokumentiran v sistemu Cobiss/Sicris), ki je povezan s temo doktorskega dela;
* izkazuje mednarodno sodelovanje na širšem vsebinskem področju raziskovanja vzgoje in izobraževanja.

**2. Predlagatelji/predlagateljice priznanja**

Kandidate/kandidatke za podelitev Priznanja za najboljše doktorsko delo na področju raziskovanja vzgoje in izobraževanja lahko predlagajo fizične in pravne osebe.

Predlog za podelitev Priznanja za najboljše doktorsko delo na področju raziskovanja vzgoje in izobraževanja se poda z oddajo z Prijavnega obrazca, ki vsebuje naslednje podatke:

* ime in priimek kandidata/kandidatke, izobrazbo ter zaposlitev;
* dokazilo o opravljenem zagovoru doktorskega dela;
* vsebinsko predstavitev in utemeljitev doktorskega dela kandidata/kandidatke;
* osnovne podatke o predlagatelju/predlagateljici (fizična ali pravna oseba).

**3. Izbor prejemnika priznanja**

Izbor prejetih predlogov za podelitev priznanja opravi komisija za podelitev priznanja, na podlagi zgoraj navedenih kriterijev, ki jo skupaj imenujeta direktor Pedagoškega inštituta in predsednik SLODRE. Komisijo sestavlja pet članov.

**Rok za prijavo predlogov je 17. avgust 2018. Priznanje bo podeljeno na letni nacionalni konferenci Pedagoškega inštituta in SLODRE, 25. septembra 2018.**

Prijavni obrazec (v prilogi), skupaj z dokazili, pošljite na naslov:

Pedagoški inštitut

(s pripisom: za Komisijo na priznanja)

Gerbičeva 62

1000 Ljubljana

ter na e-naslov: ana.mlekuz@pei.si